CELEX: C2006/060/88
Language: hu
Date: 2006-03-11 00:00:00
Title: T-459/05. sz. ügy:  2005. december 30-án  benyújtott kereset – MPDV Mikrolab kontra OHIM

11.3.2006   
            
            
               HU
            
            
               Az Európai Unió Hivatalos Lapja
            
            
               C 60/47
            
         2005. december 30-án benyújtott kereset – MPDV Mikrolab kontra OHIM
   (T-459/05. sz. ügy)
   (2006/C 60/88)
   Az eljárás nyelve: német
   Felek
   
      Felperes: MPDV Mikorlab GmbH, Mikroprozessordatenverarbeitung und Mikroprozessorlabor (Mosbach, Németország) (képviselő: W. Göpfert Rechtsanwalt)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   Kereseti kérelmek
   
               —
            
            
               a második fellebbezési tanács 2005. október 19-i határozatának (R 1059/2004-2. sz. fellebbezés) hatályon kívül helyezése és
            
         
               —
            
            
               az alperes kötelezése az eljárás költségeinek viselésére.
            
         Jogalapok és fontosabb érvek
   
      Az érintett közösségi védjegy: A „manufacturing score card” szóvédjegy a 9., 35. és 42. osztályba tartozó áruk és szolgáltatások vonatkozásában – 3 334 596. sz. védjegybejelentés.
   
      Az elbíráló határozata: A bejelentés elutasítása.
   
      A fellebbezési tanács határozata: A fellebbezés elutasítása.
   
      Jogalapok: A 40/94 tanácsi rendelet 7. cikke (1) bekezdése c) pontjának megsértése, mivel a bejelentett védjegy lajstromozható, ugyanis az oltalom megtagadásának nem elegendő oka az, hogy a bejelentett védjegyösszetétel elemei önmagukban vagy más összetételben esetlegesen leíró tartalmúak.
   A rendelet 7. cikke (1) bekezdése b) pontjának megsértése, mivel az összetétel egésze kitalált jellegű a bejelentett áruk és szolgáltatások vonatkozásában, és olyan tisztázatlan és homályos jelentéssel bír, amely túlmutat a szavak puszta felsorolásán.